Document ID: 32006D0531

SKLEP SVETA
z dne 24. julija 2006
o imenovanju namestnika direktorja Europola
(2006/531/ES)
SVET EVROPSKE UNIJE JE -
ob upoštevanju Konvencije o ustanovitvi Evropskega urada za policijo (Konvencija o Europolu) (1), in zlasti člena 29(2) Konvencije,
delujoč kot organ s pooblastili za imenovanje namestnikov direktorja Europola,
ob upoštevanju mnenja upravnega odbora,
ob upoštevanju naslednjega:
(1)
Zaradi odstopa namestnika direktorja Europola je treba imenovati novega namestnika direktorja.
(2)
Kadrovski predpisi za zaposlene v Europolu (2) in zlasti Dodatek 8 k tem predpisom uvajajo posebne določbe o postopku za izbor direktorja ali namestnika direktorja Europola.
(3)
Upravni odbor je Svetu predstavil ožji izbor primernih kandidatov za imenovanje, skupaj s popolno dokumentacijo vsakega izmed njih ter s popolnim seznamom kandidatov.
(4)
Na podlagi vseh ustreznih informacij, ki jih je predložil upravni odbor, želi Svet imenovati kandidata, ki po mnenju Sveta izpolnjuje vse pogoje za prosto delovno mesto namestnika direktorja -
SKLENIL:
Člen 1
G. Michel QUILLÉ je imenovan za namestnika direktorja Europola od 1. septembra 2006 do 31. avgusta 2010.
Člen 2
Ta sklep začne učinkovati z dnem sprejetja.
Objavi se v Uradnem listu Evropske unije.
V Bruslju, 24. julija 2006

Labels: 9
15